Objava obvestila o odobritvi standardne spremembe specifikacije proizvoda za ime v vinskem sektorju iz člena 17(2) in (3) Delegirane uredbe Komisije (EU) 2019/33

(2021/C 139/09)

To obvestilo je objavljeno v skladu s členom 17(5) Delegirane uredbe Komisije (EU) 2019/33 (1).

OBVESTILO O STANDARDNI SPREMEMBI, KI SPREMINJA ENOTNI DOKUMENT

„SIERRAS DE MÁLAGA“

PDO-ES-A1480-AM02

Datum obvestila: 27. 1. 2021

OPIS ODOBRENIH SPREMEMB IN RAZLOGI ZANJE

1. Izboljšave besedila oddelka o zaščitenem imenu

OPIS:

Izrazi za označevanje, kot so tradicionalni izrazi ali manjše geografske enote, so bili črtani.

Oddelek A specifikacije proizvoda je bil spremenjen, vendar to ne vpliva na enotni dokument.

Gre za standardno spremembo, saj ne spada v nobeno od kategorij iz člena 14(1) Delegirane uredbe (EU) 2019/33.

RAZLOGI:

Črtano besedilo ne ustreza vsebini oddelka, v katerem mora biti navedeno samo ime, ki se zaščiti.

2. Izboljšave besedila oddelka o opisu vin

OPIS:

Besedilni opis vin, zajetih z ZOP, je bil nadomeščen s preglednico, v kateri so navedeni parametri in vrednosti, zahtevane z označbo porekla, in vključeno je bilo sklicevanje na zakonodajo Evropske unije.

Organoleptični opis vin je bil izboljšan, da se izvajalcu olajša preverjanje, organu za ugotavljanje skladnosti pa certificiranje.

Zato sta bila spremenjena oddelek B specifikacije proizvoda in oddelek 4 enotnega dokumenta.

Gre za standardno spremembo, saj ne spada v nobeno od kategorij iz člena 14(1) Delegirane uredbe (EU) 2019/33.

RAZLOGI:

Besedilo analitskega opisa vin je bilo izboljšano. V zvezi z informacijami o senzoričnih lastnostih so bili obstoječi kvalitativni opisi spremenjeni v atribute in deskriptorje, ki so jih člani komisije za senzorične lastnosti opredelili za ocenjevanje v skladu z zahtevami standarda UNE ISO 17025.

3. Izboljšave besedila oddelka o enoloških postopkih

OPIS:

Opredelitve v zvezi z geografskim območjem („območje pridelave“, „območje proizvodnje“ in „podobmočje“) so bile premaknjene pod naslov D „Razmejeno geografsko območje“.

V pododdelku C.1 je bilo besedilo revidirano v skladu z meriloma preverljivosti (črtanje izraza „večja pozornost“) in natančnosti (črtanje izraza „na splošno“). Določene so bile zahteve glede najmanjšega deleža naravnega alkohola po kategorijah vina, vključno z zahtevo v zvezi z vinom iz sušenega grozdja (ki je manjkala). Vključeno je bilo tudi sklicevanje na zakonodajo EU.

V pododdelku C.2 so bile opredelitve v zvezi z geografskim območjem (v tem primeru „območje predelave“) premaknjene pod naslov D „Razmejeno geografsko območje“.

V pododdelku C.3 so bile opredelitve v zvezi z geografskim območjem premaknjene pod naslov D „Razmejeno geografsko območje“. V drugem odstavku je bilo besedilo izboljšano s črtanjem besede „na splošno“ in nedvoumno določitvijo, kdaj se lahko uporabijo 1 000-litrske posode.

Ta sprememba se nanaša na oddelek C specifikacije proizvoda in oddelek 5(a) enotnega dokumenta.

Gre za standardno spremembo, saj ne spada v nobeno od kategorij iz člena 14(1) Delegirane uredbe (EU) 2019/33.

RAZLOGI:

Besedilo je bilo urejeno in izboljšano, opustitev najmanjšega deleža naravnega alkohola za vina iz sušenega grozdja pa je bila popravljena.

4. Razširitev razmejenega območja

OPIS:

Opredelitve v zvezi z območji predelave, staranja in zorenja ter manjšo geografsko enoto „območje proizvodnje“ in „podobmočje“ so bile premaknjene in dodane pod ta naslov.

Seznam občin, zajetih z ZOP, je bil razširjen na celotno provinco Málaga z razširitvijo podobmočja „Serranía de Ronda“ ter območij „Montes de Málaga“ in „Norte de Málaga“ ter vključitvijo dveh novih območij, tj. „Costa Occidental“ [zahodna obala] in „Sierra de las Nieves“.

Spremenjena sta bila oddelek D specifikacije proizvoda in oddelek 6 enotnega dokumenta.

Gre za standardno spremembo, saj ne spada v nobeno od kategorij iz člena 14(1) Delegirane uredbe (EU) 2019/33. Razširitev razmejenega območja ne vključuje spremembe obstoječe povezave, ki ostaja nespremenjena.

RAZLOGI:

Starodavna zgodovinska povezava med provinco Málaga in vinarstvom je zakoreninjena v njenem blagem podnebju, ki je idealno za gojenje, razvoj in izkoriščanje vinske trte, kar dokazujejo številna sklicevanja v literaturi o obsegu in širini zemljišč, ki so jih zavzemali vinogradi na celotnem ozemlju pred napadom trtne uši.

Območje proizvodnje je tradicionalno bila celotna provinca Málaga. Pravzaprav je bilo v času trtne uši (leta 1874) približno 112 000 hektarjev namenjenih vinogradom v vsaki od občin province. To stanje se je formalno ohranilo v dvajsetem stoletju, od prve uredbe iz leta 1935, objavljene v Uradnem listu Madrida št. 123 z dne 3. maja 1935, do uredbe iz leta 1976, objavljene v Uradnem listu (BOE) št. 305 z dne 21. decembra 1976, ko je bilo območje proizvodnje omejeno na del province.

Priznanje, ki ga je vino z ZOP „Mierras de Málaga“ prejelo leta 2000, je bilo taka spodbuda za vinski sektor, da so vinogradniki, vinske kleti in mestni sveti občin province, ki niso vključeni v območje proizvodnje ZOP, predložili uradno vlogo, v kateri so zahtevali, da se njihove občine ponovno vključijo v območje proizvodnje ZOP.

Parcele, ki pripadajo ponovno vključenim občinam, imajo enake krajinske in geografske značilnosti kot območja in podobmočja, ki so trenutno vključena v območje proizvodnje. Nobena od novih občin, ki se obravnavajo samostojno ali kot del skupine (v primeru „Sierra de las Nieves“ ali „Costa Occidental“), ne vključuje območij proizvodnje z novimi kmetijsko-podnebnimi značilnostmi.

5. Uvedba omejitve donosa v hektolitrih na hektar

OPIS:

Informacije so bile dopolnjene tako, da so bile mejne vrednosti največjega donosa izražene v hektolitrih na hektar in v skladu z nacionalno zakonodajo o vinu.

Spremenjena sta bila oddelek E specifikacije proizvoda in oddelek 5(b) enotnega dokumenta.

Gre za standardno spremembo, saj ne spada v nobeno od kategorij iz člena 14(1) Delegirane uredbe (EU) 2019/33.

RAZLOGI:

Zdi se primerno, da se omeji donos na hektar, tako v kilogramih grozdja kot tudi v hektolitrih vina.

6. Uvedba novih sort

OPIS:

Seznam belih in rdečih sort, ki se lahko uporabljajo za proizvodnjo vina, zaščitenega z ZOP, je bil razširjen.

Spremenjena sta bila oddelek F specifikacije proizvoda in oddelek 7 enotnega dokumenta.

Gre za standardno spremembo, saj ne spada v nobeno od kategorij iz člena 14(1) Delegirane uredbe (EU) 2019/33.

RAZLOGI:

Trtna uš je konec devetnajstega stoletja povzročila opustošenje sortne dediščine ter zmanjšanje in razdelitev območja, namenjenega vinogradništvu, zaradi česar so vinogradi razpršeni po vsej provinci Málaga.

Proizvajalci od osemdesetih let prejšnjega stoletja izvajajo pomembno inovativno in eksperimentalno delo na sortah, rešujejo zgodovinske sorte in uvajajo druge sorte, za katere se je izkazalo, da uspevajo na sosednjih vinorodnih območjih (in vrste vin, pridobljene iz njih). To delo je doseglo vrhunec z ZOP „Sierras de Málaga“, ki je bila priznana leta 2000.

Zato so značilnosti in tipične lastnosti ZOP „Sierras de Málaga“ neločljivo povezane z raznolikim naravnim okoljem in strukturo ozemlja (pri čemer so vinogradi razpršeni in majhni po velikosti). S tem se okrepi dejavnik rastišča, kar omogoča izjemno izrazna kakovostna vina.

V zadnjih osmih letih (sedanja različica specifikacije proizvoda je iz leta 2011) je poudarek na inovacijah med vinogradniki, vključenimi v ZOP „Sierras de Málaga“, privedel do dodajanja novih sort na seznam priznanih sort v specifikaciji proizvoda zaradi uvedbe zgodovinskih sort, prvotno gojenih na tem območju, in tudi drugih, za katere se je izkazalo, da uspevajo na sosednjih vinorodnih območjih.

7. Izboljšave oddelka o povezavi

OPIS:

Besedilo povezave je bilo revidirano in preurejeno.

Spremenjena sta bila oddelek G specifikacije proizvoda in oddelek 8 enotnega dokumenta.

Gre za standardno spremembo, saj ne spada v nobeno od kategorij iz člena 14(1) Delegirane uredbe (EU) 2019/33. Sprememba je namenjena ureditvi in izboljšanju besedila, povezava pa ostaja nespremenjena.

RAZLOGI:

Cilj je jasno in ločeno opredeliti človeške in naravne dejavnike, vključene v proizvodnjo vin, zajetih z ZOP, glavne in razločevalne značilnosti teh proizvodov ter vzročno zvezo med dejavniki, vključenimi v fazah proizvodnje in predelave, in končnimi značilnostmi pridobljenih proizvodov.

8. Izboljšave oddelka o dodatnih pogojih

OPIS:

Oddelek H („Zahteve, ki veljajo za regulativni odbor“) je bil prilagojen tako, da je skladen z naslovom predloge specifikacije proizvoda, ki jo je Komisija določila leta 2011, tj. „DODATNI POGOJI“. Zahteve specifikacije proizvoda veljajo za izvajalce in ne za regulativni odbor, zato je bil prvi odstavek črtan.

V zvezi s pododdelkom H.1 je bilo besedilo izboljšano, da bi bilo bolj v skladu s členom 103(1) Uredbe (EU) št. 1308/2013 Evropskega parlamenta in Sveta (2). Kot je navedeno v tem členu, je edina zahteva za upravičenost do uporabe ZOP skladnost vina s specifikacijo proizvoda in se ne zahteva, da so izvajalci registrirani pri regulativnem odboru.

V zvezi s pododdelkom H.4:

— Besedilo prvega odstavka v zvezi z vini, sproščenimi v porabo, ki so že pakirana ali ustekleničena, je bilo izboljšano, pri čemer so bila „pravila Skupnosti“ nadomeščena s „pravili ali zakonodajo Evropske unije“, besedilo pa je bilo usklajeno z določbami člena 27(2) „Pakiranje zaščitenih proizvodov“ pravil delovanja, ki jih je izdal regulativni odbor.

— V zvezi s prakso, preden so oznake dane v promet, je bila beseda „odobritev“ nadomeščena z besedo „ocena“.

— V zvezi z vinom, ki se trži neustekleničeno, je bilo besedilo izboljšano, da se odpravi protislovje med neustekleničenim in ustekleničenim vinom. Ti opredelitvi se medsebojno izključujeta in ni posebne posode za neustekleničeno vino, saj pogoje izpolnjuje vsaka posoda z več kot 60 litri.

— V zvezi z nadzornimi ukrepi za vina, odpremljena v neustekleničeni obliki in ustekleničena zunaj območja proizvodnje, je bilo besedilo izboljšano, da se odpravi samovoljnost in jasno določi, da morajo biti morebitni nadzorni ukrepi tisti, ki so potrebni, da bi proizvod izpolnil pogoje za certificiranje.

— V odstavkih o vključitvi sklicevanj na manjše geografske enote od območja proizvodnje je bilo črtano sklicevanje na „postopek za uporabo blagovne znamke, kot ga je določil regulativni odbor“, saj je bila osnovna zahteva za uporabo teh neobveznih izrazov že opredeljena v prejšnjem besedilu.

— Odstavek o uporabi manjših geografskih enot, razen tistih, ki so opredeljene za občino, območje in podobmočje, je bil črtan, saj gre za splošno sklicevanje na pravila EU o nadaljnjih razmejitvah.

Spremenjena sta bila oddelek H specifikacije proizvoda in oddelek 9 enotnega dokumenta.

Gre za standardno spremembo, saj ne spada v nobeno od kategorij iz člena 14(1) Delegirane uredbe (EU) 2019/33.

RAZLOGI:

Cilj je uvesti posebne izboljšave besedila tega oddelka specifikacije proizvoda.

9. Posodobitev informacij o nadzornih organih

OPIS:

Sklicevanje na pravila EU za preverjanje skladnosti s specifikacijo proizvoda je bilo posodobljeno z informacijami o pristojnem organu za izvajanje pregledov in subjektu, odgovornem za preverjanje specifikacij proizvoda.

Oddelek I specifikacije proizvoda je bil spremenjen, vendar to ne vpliva na enotni dokument.

RAZLOGI:

Navedene informacije so bile posodobljene.

ENOTNI DOKUMENT

1. Ime proizvoda

Sierras de Málaga

2. Vrsta geografske označbe

ZOP – zaščitena označba porekla

3. Kategorije proizvodov vinske trte

1. Vino

16. Vino iz prezrelega grozdja

4. Opis vina

Belo vino

Videz: bledo rumene barve do barve starega zlata.

Vonj: zaznavna intenzivnost vonja, saden.

Okus: zaznavna intenzivnost okusa, zaznavna vsebnost kislin. Kratek do dolg pookus.

* Vse vrednosti, ki niso prikazane tukaj, so skladne z omejitvami, določenimi v veljavni zakonodaji.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) 10 Najnižja vsebnost skupnih kislin (v miliekvivalentih na liter) Najvišja vsebnost hlapnih kislin (v miliekvivalentih na liter) Najvišja vsebnost skupnega žveplovega dioksida (v miligramih na liter)

Vino rosé

Videz: od barve čebulne lupine do rdečkasto rožnate z rubinastimi odtenki.

Vonj: zaznavna intenzivnost vonja, saden in cvetličen.

Okus: zaznavna intenzivnost okusa. Zaznavna vsebnost kislin in trpkost. Kratek do dolg pookus.

* Vse vrednosti, ki niso prikazane tukaj, so skladne z omejitvami, določenimi v veljavni zakonodaji.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) 11 Najnižja vsebnost skupnih kislin (v miliekvivalentih na liter) Najvišja vsebnost hlapnih kislin (v miliekvivalentih na liter) Najvišja vsebnost skupnega žveplovega dioksida (v miligramih na liter)

Rdeče vino

Videz: vijolične do opečnato rdeče barve.

Vonj: zaznavna intenzivnost, saden.

Okus: zaznavna intenzivnost okusa. Zaznavna vsebnost kislin in gostota. Trpkost. Kratek do zelo dolg pookus.

* Vse vrednosti, ki niso prikazane tukaj, so skladne z omejitvami, določenimi v veljavni zakonodaji.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) 12 Najnižja vsebnost skupnih kislin (v miliekvivalentih na liter) Najvišja vsebnost hlapnih kislin (v miliekvivalentih na liter) Najvišja vsebnost skupnega žveplovega dioksida (v miligramih na liter)

Rdeče vino iz prezrelega grozdja

Videz: vijolične do temne češnjevo rdeče barve.

Vonj: zaznavna intenzivnost vonja, saden.

Okus: zaznavna intenzivnost okusa; zaznavna vsebnost kislin in trpkost. Od rahlo do zelo zaznavne gostote. Kratek do zelo dolg pookus.

* Vse vrednosti, ki niso prikazane tukaj, so skladne z omejitvami, določenimi v veljavni zakonodaji.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) 12 Najnižja vsebnost skupnih kislin Najvišja vsebnost hlapnih kislin (v miliekvivalentih na liter) Najvišja vsebnost skupnega žveplovega dioksida (v miligramih na liter)

5. Enološki postopki

(a) Posebni enološki postopki

Posebni enološki postopek

Staranje se izvaja v hrastovih sodih po sistemu „añadas“.

Sklicevanja na tradicionalne izraze „crianza“, „reserva“ in „gran reserva“, kot so določeni v veljavni nacionalni zakonodaji, se lahko za vina uporabljajo neobvezno.

Pomembna omejitev pri proizvodnji vin

Pritisk, ki se uporablja pri proizvodnji mošta in vin, je takšen, da donos ne presega 70 % (l vina/kg grozdja).

Dosladkanje ali povečanje deleža naravnega alkohola (obogatitev) nista dovoljena. Delež naravnega alkohola in preostali sladkorji v vinih, zajetih z ZOP, morajo biti vedno naravni.

Pridelovalne prakse

Pri trgatvi se trga izključno zdravo in zrelo grozdje. Prezrelo grozdje se lahko uporablja za vina z vsebnostjo ostanka sladkorja več kot 4 grame na liter. Najmanjši delež naravnega alkohola v upravičenih proizvodih v kategoriji „vino“ je 10 vol. %. Grozdje, potrgano na parcelah z nižjim deležem potencialnega alkohola, ni primerno za proizvodnjo vin, zaščitenih z ZOP, z izjemo kategorije „vino iz prezrelega grozdja“, za katero mora biti delež naravnega alkohola večji od 15 vol. %.

Na podobmočju „Serranía de Ronda“ mora trgatev potekati ročno. Grozdje je treba dati v zabojnike, ki ne tehtajo več kot 30 kg, in ga prepeljati v istih zabojnikih.

(b) Največji donosi

Bele sorte vinske trte

12 000 kilogramov grozdja na hektar

84 hektolitrov na hektar

Rdeče sorte vinske trte

9 000 kilogramov grozdja na hektar

63 hektolitrov na hektar

Na podobmočju „Serranía de Ronda“

9 000 kilogramov grozdja na hektar

63 hektolitrov na hektar

6. Razmejeno geografsko območje

Območje proizvodnje vin, zajetih z označbo porekla „Sierras de Málaga“, sestavljajo občine:

Málaga, Alameda, Alcaucín, Alfarnate, Alfarnatejo, Algarrobo, Algatocín, Alhaurín de la Torre, Alhaurín el Grande, Almáchar, Almargen, Almogía, Álora, Alozaina, Alpandeire, Antequera, Árchez, Archidona, Ardales, Arenas, Arriate, Atajate, Benadalid, Benahavís, Benalauría, Benalmdena, Benamargosa, Benamocarra, Benaoján, Benarrabá, El Borge, EL Burgo, Campillos, Canillas de Aceituno, Canillas de Albaida, Cañete la Real, Carratraca, Cartajima, Cártama, Casabermeja, Casarabonela, Casares, Coín, Colmenar, Comares, Cómpeta, Cortes de la Frontera, Cuevas Bajas, Cuevas del Becerro, Cuevas de San Marcos, Cútar, Estepona, Faraján, Frigiliana, Fuengirola, Fuentepiedra, Gaucín, Genalguacil, Guaro, Humilladero, Igualeja, Istán, Iznate, Jiména de líbar, Jubrique, Júzcar, Macharaviaya, Manilva, Marbella, Mijas, Moclinejo, Mollina, Monda, Montecorto, Montejaque, Nerja, Ojén, Parauta, Periana, Pizarra, Pujerra, Rincón de la Victoria, Riogordo, Ronda, Salares, Sayalonga, Sedella, Serrato, Sierra de Yeguas, Teba, Tolox, Torremolinos, Torrox, Totalán, Valle de Abdalajís, Vélez-Málaga, Villanueva de Algaidas, Villanueva de la Concepción, Villanueva del Rosario, Villanueva de Tapia, Villanueva del Trabuco, La Viñuela and Yunquera, ki pripadajo provinci Málaga, ter občini Benamejí in Palenciana v provinci Córdoba.

Podobmočje: geografska enota, manjša od območja proizvodnje, ki je homogeno geografsko okolje in v katerem veljajo nekatere različne zahteve.

Območje: geografska enota, manjša od območja proizvodnje, za katero je značilno geografsko okolje z določeno homogenostjo.

Na območju proizvodnje, zajetem z označbo porekla „Sierras de Málaga“, je mogoče ločiti podobmočje, tradicionalno poimenovano „Serranía de Ronda“, naravno okrožje, ki mu pripadajo občine Algatocín, Alpandeire, Arriate, Atajate, Benadalid, Benalauría, Benaoján, Benarrabá, Cartajima, Cortes de la Frontera, Cuevas del Becerro, Faraján, Gaucín, Genalgaucín, Igualeja, Jimena de Líbar, Jubrique, Júzcar, Montecorto, Montejaque, Parauta, Pujerra, Ronda in Serrato.

Na območju proizvodnje je mogoče ločiti tudi naslednja območja:

„Axarquía“, ki mu pripadajo občine Alcaucín, Alfarnate, Alfarnatejo, Algarrobo, Almáchar, Árchez, Arenas, Benamargosa, Benamocarra, Borge, Canillas de Aceituno, Canillas de Albaida, Comares, Cómpeta, Cútar, Frigiliana, Iznate, Macharaviaya, Moclinejo, Nerja, Periana, Rincón de la Victoria, Riogordo, Salares, Sayalonga, Sedella, Torrox, Totalán, Vélez-Málaga in La Viñuela;

„Montes de Málaga“, ki mu pripadajo občine Alhaurín de la Torre, Alhaurín el Grande, Almogía, Álora, Antequera (del, ki leži južno od gora Sierra Pelada, Sierra de las Cabras, Sierra Prieta, Sierra del Co in Sierra de Camarolas), Ardales, Carratraca, Cártama, Casabermeja, Coín, Colmenar, Málaga, Pizarra, Torremolinos in Villanueva de la Concepción;

„Manilva“, ki mu pripadajo občine Manilva, Casares in Estepona;

„Costa Occidental“ [zahodna obala], ki mu pripadajo občine Benahavís, Benalmádena, Fuengirola, Marbella in Mijas;

„Norte de Málaga“, ki mu pripadajo občine Alameda, Almargen, Antequera, Archidona, Benamejí, Campillos, Cañete la Real, Cuevas Bajas, Cuevas de San Marcos, Fuentepiedra, Humilladero, Mollina, Palenciana, Sierra de Yeguas, Teba, Valle de Abdalajís, Villanueva de Algaidas, Villanueva del Rosario, Villanueva de Tapia in Villanueva del Trabuco;

„Sierra de las Nieves“, ki mu pripadajo občine Alozaina, El Burgo, Casarabonela, Guaro, Istán, Monda, Ojén, Tolox in Yunquera.

7. Glavne sorte vinske trte

BLAUER LIMBERGER – BLAUFRÄNKISCH

CABERNET FRANC

CABERNET SAUVIGNON

CHARDONNAY

COLOMBARD

DORADILLA

GARNACHA BLANCA

GARNACHA TINTA

GEWÜRZTRAMINER

GRACIANO

JAÉN TINTO

MACABEO – VIURA

MALBEC

MALVASIA AROMÁTICA

MERLOT

MONASTRELL

MONTÚA – CHELVA

MOSCATEL DE ALEJANDRÍA

MOSCATEL DE GRANO MENUDO – MOSCATEL MORISCO

MOSCATEL NEGRO

PARDINA – JAÉN BLANCO

PEDRO XIMÉNEZ

PERRUNO

PETIT VERDOT

PINOT NOIR

RIESLING

ROME

SAUVIGNON BLANC

SYRAH

TEMPRANILLO

TINTILLA DE ROTA

TINTO VELASCO – BLASCO

VERDEJO

VERMENTINO

VIJARIEGO BLANCO – BIGIRIEGO

VIOGNIER

8. Opis povezave

Raznolikost vrst vin in razpon lastnosti v vinih iste vrste (belo, rosé ali rdeče) odražajo interakcijo med kompleksnim in raznolikim naravnim okoljem, na katerem temelji njihova proizvodnja, množico sort različnega porekla (zgodovinske, prilagojene tujerodne in obnovljene avtohtone sorte), ki uspevajo v ugodnem podnebju območja proizvodnje, ter kompleksnost njegovega reliefa. Vsi ti dejavniki prispevajo k majhnosti vinogradov, ki okrepi učinek rastišča.

Zlasti pomemben je temperaturni vzorec med zorenjem, ki odločilno vpliva na spremenljivost odtenkov v aromah in kakovost polifenolov. Temperature na območju so običajno zmerne, ponoči pa padejo. Toplota, ki se pričakuje za zemljepisno širino, je uravnotežena z umeščenostjo na območje prehoda podnebja in drugimi dejavniki, povezanimi z mezoklimo. Zlasti pomembna značilnost podnebja je velika osončenost, saj to spodbuja proizvodnjo mošta z velikim naravnim deležem alkohola, ki je potreben za proizvodnjo vin iz prezrelega grozdja.

Zaradi sestave, teksture in/ali naklona so tla na splošno dobro odcedna. V povezavi s srednjo do nizko stopnjo rodovitnosti to spodbudi koncentracijo aromatskih spojin in izboljša prefinjenost vin.

9. Bistveni dodatni pogoji (pakiranje, označevanje, ostale zahteve)

Pravni okvir:

nacionalna zakonodaja.

Vrsta dodatnega pogoja:

dodatne določbe o označevanju.

Opis pogoja:

— Neobvezno se lahko navede večja geografska enota: „Andaluzija“, regija, v kateri je celotno zaščiteno območje.

— Manjše geografske enote: sklicevanja na podobmočje, različna območja proizvodnje in občine na razmejenem območju so izrecno urejena.

Povezava na specifikacijo proizvoda

https://juntadeandalucia.es/export/drupaljda/PC_Sierras_de_Malaga_modificado.pdf

(1) UL L 9, 11.1.2019, str. 2.

(2) UL L 347, 20.12.2013, str. 671.